สี่ทันสมัย

สี่ทันสมัย (จีนตัวย่อ : 四个现代化; จีนตัวเต็ม : 四個現代化) คือเป้าหมายที่ประกาศอย่างเป็นทางการโดยโจว เอินไหล นายกรัฐมนตรีคนแรกของจีน เพื่อเสริมสร้างความแข็งแกร่งในด้านเกษตรกรรม อุตสาหกรรม การป้องกันประเทศ และวิทยาศาสตร์และเทคโนโลยีในประเทศจีน สี่ทันสมัยได้รับการยอมรับในฐานะแนวทางฟื้นฟูเศรษฐกิจของจีนใน ค.ศ. 1977 หลังอสัญกรรมของเหมา เจ๋อตง และต่อมาได้กลายเป็นหนึ่งในคุณสมบัติสำคัญของวาระของเติ้ง เสี่ยวผิงในฐานะผู้นำสูงสุดของจีน ในช่วงเริ่มต้นของ "การปฏิรูปและเปิดประเทศ" เติ้ง ยังเสนอแนวคิด "เสี่ยวคัง" หรือ "สังคมรุ่งเรืองปานกลาง" ใน ค.ศ. 1979 อีกด้วย
สาระสำคัญ.
สี่ทันสมัยหมายถึงการทำให้ทันสมัยในด้านเกษตรกรรม อุตสาหกรรม วิทยาศาสตร์และเทคโนโลยี และการป้องกันประเทศ#เปลี่ยนทาง สิ่งเหล่านี้ถูกมองว่าเป็นสิ่งจำเป็นต่อการพัฒนาเศรษฐกิจของจีน#เปลี่ยนทาง 
ถูกนำเสนอเป็นครั้งแรกเมื่อเดือนมกราคม ค.ศ. 1963 ในการประชุมว่าด้วยงานด้านวิทยาศาสตร์และเทคโนโลยีที่จัดขึ้นในเซี่ยงไฮ้ โดยโจว เอินไหลเรียกร้องให้ผู้เชี่ยวชาญในแวดวงวิทยาศาสตร์ตระหนักถึง "สี่ทันสมัย" ในเดือนกุมภาพันธ์ ค.ศ. 1963 ในการประชุมแห่งชาติว่าด้วยงานด้านวิทยาศาสตร์และเทคโนโลยีการเกษตร เนี่ย หรงเจินกล่าวถึงอย่างเจาะจงว่าสี่ทันสมัยประกอบด้วยด้านเกษตรกรรม อุตสาหกรรม การป้องกันประเทศ และวิทยาศาสตร์และเทคโนโลยี การปฏิวัติวัฒนธรรมขัดขวางและทำให้การดำเนินตามนโยบายสี่ทันสมัยล่าช้าไปหลายปี ใน ค.ศ. 1975 ในการกระทำสาธารณะครั้งสุดท้ายครั้งหนึ่งของเขา โจว เอินไหลผลักดันนโยบายสี่ทันสมัยอีกครั้งในระหว่างสภาประชาชนแห่งชาติชุดที่ 4
เมื่อโจวและเหมาเสียชีวิตในเวลาต่อมา ฮฺว่า กั๋วเฟิงขึ้นมาควบคุมพรรคใน ค.ศ. 1976 ฮฺว่าสั่งจับกุมผู้นำการปฏิวัติวัฒนธรรม ซึ่งรู้จักในนามแก๊งสี่คน การจับกุมพวกเขาถือเป็นจุดสิ้นสุดการปฏิวัติวัฒนธรรม เหตุการณ์นี้ทำให้สามารถนำ "สี่ทันสมัย" กลับมาใช้ได้ ภายใน ค.ศ. 1977 ทุกหน่วยงานในทุกภาคส่วนและทุกระดับของสังคมต่างมุ่งเน้นไปที่การนำ "สี่ทันสมัย" ไปปฏิบัติ หลักการสำคัญประการหนึ่งคือการปฏิเสธแนวคิดที่เคยยึดถือกันมายาวนานที่เรียกว่า "ชามข้าวเหล็ก"
ในพิธีเปิดการประชุมวิทยาศาสตร์แห่งชาติใน ค.ศ. 1978 เติ้งกล่าวไวเว่า:#เปลี่ยนทาง 
<templatestyles src="Template:Blockquote/styles.css" />กุญแจสำคัญสู่สี่ทันสมัยคือการทำให้วิทยาศาสตร์และเทคโนโลยีทันสมัย หากไร้ซึ่งวิทยาศาสตร์และเทคโนโลยีที่ทันสมัยแล้ว ก็เป็นไปไม่ได้ที่จะสร้างเกษตรกรรม อุตสาหกรรม หรือการป้องกันประเทศที่ทันสมัย หากไร้ซึ่งการพัฒนาวิทยาศาสตร์และเทคโนโลยีอย่างรวดเร็วแล้ว ก็ไม่อาจมีการพัฒนาเศรษฐกิจที่รวดเร็วได้แนวคิดใหม่คือพนักงานทุกคนไม่ควรได้รับค่าจ้างเท่ากัน แต่ควรได้รับค่าจ้างตามผลผลิตของตนเอง แนวคิดนี้เป็นไปเพื่อให้จีนกลายเป็นสังคมผู้บริโภค จีนจะต้องเป็นสังคมผู้ผลิต ในเดือนธันวาคม ค.ศ. 1978 ในการประชุมเต็มคณะครั้งที่ 3 ของคณะกรรมาธิการกลางพรรคคอมมิวนิสต์จีนชุดที่ 11 เติ้ง เสี่ยวผิงประกาศเปิดตัวสี่ทันสมัยอย่างเป็นทางการ ซึ่งถือเป็นจุดเริ่มต้นการปฏิรูปอย่างเป็นทางการ
เติ้งอธิบายว่าสังคม "เสี่ยวคัง" เป็นเป้าหมายหนึ่งของสี่ทันสมัย#เปลี่ยนทาง ในการสนทนาเมื่อ ค.ศ. 1979 กับนายกรัฐมนตรีญี่ปุ่น มาซาโยชิ โอฮิระ เติ้งใช้แนวคิดนี้เพื่อแยกแยะเส้นทางการพัฒนาของจีนออกจากแนวทางอื่น ๆ โดยระบุว่า "สี่ทันสมัยที่เราหวังจะทำให้สำเร็จคือ สี่ทันสมัยแบบจีน แนวคิดของเราเกี่ยวกับสี่ทันสมัยไม่เหมือนกับแนวคิดเรื่องความทันสมัยของคุณ แต่มันคือครอบครัว "เสี่ยวคัง"#เปลี่ยนทาง 
เมื่อตระหนักถึงความจำเป็นในการได้รับความช่วยเหลือด้านเทคนิคเพื่อขับเคลื่อนการทำให้ทันสมัยที่สำคัญยิ่งนี้ รัฐบาลจีนจึงขอรับการสนับสนุนจาก โครงการพัฒนาแห่งสหประชาชาติ (UNDP) ในช่วงฤดูใบไม้ร่วง ค.ศ. 1978 เพื่อสำรวจและจัดหาทรัพยากรทางการเงินสำหรับการดำเนินโครงการนำร่องชุดแรก โครงการในช่วงแรกตั้งแต่ ค.ศ. 1979 ถึง 1984 ประกอบด้วยการจัดตั้งโครงการฝึกอบรมในต่างประเทศและหลักสูตรทางวิชาการ การจัดตั้งศูนย์ประมวลผลข้อมูลในหน่วยงานสำคัญของรัฐบาล และการพัฒนาวิธีการตัดสินใจอย่างมีข้อมูลภายในบริบทของจีนโดยอาศัยหลักการของตลาด ที่ปรึกษาหลักของรัฐบาลจีนในนามของ UNDP คือแจ็ก เฟนสเตอร์สต็อกจากสหรัฐ ความช่วยเหลือทางเทคนิคครั้งแรกนี้ (CPR/79-001) โดย UNDP นำไปสู่การเข้ามาของหน่วยงานที่ให้ทุนสนับสนุนระดับพหุภาคีขนาดใหญ่ รวมถึงธนาคารโลกและธนาคารพัฒนาเอเชีย
ในการพยายามดำเนินตามนโยบายสี่ทันสมัย รัฐบาลจีนได้รื้อฟื้นแผนการสร้างเขื่อนสามผา โดยเน้นย้ำถึงความจำเป็นในการพัฒนาพลังงานไฟฟ้าพลังน้ำ#เปลี่ยนทาง 
ข้อโต้แย้ง.
วันที่ 5 ธันวาคม ค.ศ. 1978 อดีตสมาชิกยุวชนแดงนามว่า เว่ย์ จิงเชิง โพสต์ข้อความเรียกร้อง "ประชาธิปไตย" ในฐานะการให้ทันสมัยลำดับที่ห้าบนกำแพงประชาธิปไตยในปักกิ่ง เขาถูกจับกุมในอีกไม่กี่เดือนต่อมาและถูกจำคุกเป็นเวลา 15 ปีกระทั่ง ค.ศ. 1993